cyanic-selkie/wikianc huggingface dataset:
கானகத் தீ உமிழ்வுகள்
கானகத் தீ உமிழ்வுகள் (Wildland fire emissions) ஆயிரக்கணக்கான ஆண்டுகளாக உலக உயிர்க்கோளத்தின் ஒரு பகுதியாக நிகழ்ந்து வருகின்றன. முக்கியமாக வனப்பகுதி தீ உமிழ்வுகளில் பைங்குடில் வாயுக்களும் மனித ஆரோக்கியத்தையும் நலனையும் பாதிக்கும் பல மாசுகளும் கலந்துள்ளன.
தொழிற்புரட்சிக்கு முந்தைய சகாப்தத்துடன் ஒப்பிடுகையில் அமெரிக்காவில் கானகத் தீ உமிழ்வுகள் விகிதாச்சார அளவில் 90 சதவிகிதம் குறைக்கப்பட்டுள்ளது. விவசாயம் மற்றும் நகரமயமாக்கல் போன்ற நில பயன்பாட்டு மாற்றங்கள் இந்த குறைவுக்கு 50 சதவிகித காரணமாகின்றன. நிலத்தை துண்டு துண்டாகப் பிரித்தல், நிலம் அடக்குமுறை நடவடிக்கை போன்ற நில மேலாண்மை முடிவுகள் பொன்றவை எஞ்சியிருக்கும் பிற காரணங்களாகும். தொழில்துறை உற்பத்தி, போக்குவரத்து, வேளாண்மை போன்ற மானுடவியல் நடவடிக்கைகளும் வனப்பகுதி தீயின் வளிமண்டல உமிழ்வுகளை மாற்றியமைத்தன பின்வரும் விளக்கப்படங்கள் தொழிற்புரட்சிக்கு முந்தைய கானகத் தீ உமிழ்வுகளை சமகால உமிழ்வுகளுடன் ஒப்பிடுகின்றன.
பைங்குடில் வளிம உமிழ்வுகளுக்கு மேலதிகமாக உமிழப்படும் துகள்கள் மற்றும் வெளியிடப்படும் புகை ஆகியவை சூரிய கதிர்வீச்சை சிதறடிக்கலாம் அல்லது உறிஞ்சலாம். குறிப்பாக பனி அல்லது பனிப்பாறைகளில் சூரிய ஒளியைப் பாதிக்கின்ற வகையில் அவை படியலாம்.
மேற்கோள்கள்
பகுப்பு:காற்று மாசுபாடு பகுப்பு:இயற்கை அழிவுகள் பகுப்பு:காலநிலை மாற்றம்
2018 ஆம்பலாப்பட்டு வன்முறை
2018 அம்பலாப்பட்டு வன்முறை (2018 Ambalapattu violence) என்பது 2018 ஆம் ஆண்டு புத்தாண்டு அன்று தமிழ்நாட்டின், ஆம்பலாப்பட்டு கிராமத்தில் உள்ள  தலித் குடியிருப்பில் நடந்த வன்முறையைக் குறிக்கிறது. தலித் சமூகத்தினர் புத்தாண்டு கொண்டாட்டத்தில் ஈடுபட்ட போது ஆதிக்க சாதி கிராம மக்களால் இந்த குடியிருப்பு தாக்கப்பட்டது. சுமார் 80 ஆதிக்க சாதி கிராம மக்கள் தலித் மக்களின் வீடுகள், விசையுந்துகள், சொத்துக்கள் போன்றவற்றை சேதப்படுத்தினர். 8 தலித்துகள் காயமடைந்து 4 பேர் மருத்துவமனையில் அனுமதிக்கப்பட்டனர்.
தாக்குதல் நடத்தியவர்களை நீதியின் முன் நிறுத்துவதற்காக மாநிலம் முழுவதும் ஆயிரக்கணக்கான கிராம மக்கள் மற்றும் அரசியல் கட்சிகளால் போராட்டங்கள் மற்றும் சாலை மறியல்கள் செய்யப்பட்டன.
வன்முறையில் ஈடுபட்டதாக அடுத்த இரண்டு நாட்களில் ஆதிக்க சாதியைச் சேர்ந்த 6 பேர் கைது செய்யப்பட்டனர்.
பின்னணி
ஆம்பலாப்பட்டு என்ற பெரிய கிராமத்தின் தெற்கே உள்ள குடிகாடு என்ற பகுதியில் தலித் மக்கள் வசிக்கின்றனர். இந்தக் கிராமப்பகுதியில் குறைந்தபட்சம் 300 கள்ளர் சாதிக் குடும்பங்களைக் கொண்ட ஆதிக்க சாதிக் குழுவினரும், ஒப்பீட்டளவில் குறைந்த மக்களான 60 குடும்பங்களைச் சேர்ந்த தலித் பறையர் மக்களும் உள்ளனர். இரு தரப்பிலும் உள்ள கிராமவாசிகள் ஒப்பீட்டளவில் நல்ல வசதி படைத்தவர்கள். ஒவ்வொரு குடும்பத்திலும் குறைந்தபட்சம் ஒருவர் சிங்கப்பூரில் பணிபுரிகிறார்கள். இந்த பகுதி 'லிட்டில் சிங்கப்பூர்' என்றும் அழைக்கப்படுகிறது. மேலும் தலித் குடும்பங்கள் நன்கு படித்ததாகவும், பலர் அரசாங்க வேலைகளில் பணியாற்றுவதாகவும் கூறப்படுகிறது. மேலும் இப்பகுதி 6 தசாப்தங்களுக்கும் மேலாக பொதுவுடைமை இயக்கத்தினரின் மையமாக இருந்து வருகிறது. அங்கு வசிப்பவர்கள் நிலக்கிழமையின் அடக்குமுறையை எதிர்க்கிறார்கள் மற்றும் அனைத்து வகுப்பினருக்குமிடையிலான சுமூக உறவு மற்றும் பொருளாதார வளர்ச்சியை ஆதரிக்கின்றனர்.
புத்தாண்டு கொண்டாட்டங்கள்
குடிகாடு பகுதியில் உள்ள தலித் சமூகத்தினர் 2017 திசம்பர் 31 நள்ளிரவில் புத்தாண்டு கொண்டாட்டத்திற்கு திட்டமிட்டிருந்தனர். மக்கள் தங்கள் குடியிருப்பின் நுழைவாயிலை பலூன் வளைவுகளால் அலங்கரித்து, பொங்கல் பண்டிகையுடன் தொடர்புடைய தமிழர் பாரம்பரியமான பாலைக் கொதிக்க வைத்து புத்தாண்டைக் கொண்டாடினர். மேலும் புத்தாண்டை கேக் வெட்டி கொண்டாடினர். குடியிருப்பின் குழந்தைகள் பங்கேற்ற நடன நிகழ்ச்சிக்கு, ஒலி அமைப்பு அமைக்கப்பட்டிருந்தது. ஒவ்வொரு ஆண்டும், குடியிருப்பு இளைஞர்கள் குடியிருப்பு மக்களிடமிருந்து பணம் திரட்டி இந்த விழா ஏற்பாட்டடை செய்துவந்தனர்.
கிராம மக்களுக்கு இடையே கைகலப்பு
சில தலித் கிராமவாசிகள் 2018 சனவர் முதல் நாளன்று நள்ளிரவு 12.30 மணியளவில் ஆதிக்க சாதியினர் கள்ளர் குழுவைச் சேர்ந்த இளைஞர்கள் தங்கள் குடியிருப்பின் நுழைவாயிலுக்கு அருகில் நிற்பதைக் கண்டனர். இந்த நபர்கள் கிராமத்தின் வடக்கு பகுதியில், சுமார் 3 கிமீ தொலைவில் உள்ள ஒரு குடியிருப்பில் இருந்து வந்தனர். தலித் கிராம மக்கள் கொண்டாட்டத்திற்காக கட்டிய வளைவை அகற்ற அவர்கள் வலியுறுத்தியுள்ளனர். இதனால் இரு பிரிவினருக்கும் இடையே கைகலப்பு ஏற்பட்டு தலித் ஒருவர் காயம் அடைந்தார். சண்டை விரைவில் முடிவுக்கு வந்தது.
தாக்குதல்கள்
ஒரு மணி நேரத்திற்குப் பிறகு, கள்ளர் சாதியைச் சேர்ந்த சுமார் 80 ஆதிக்க சாதியினர், கத்திகள், தடிகள், பிற ஆயுதங்களுடன் குடிகாடு தலித் குடியிருப்பை அடைந்தனர். ஆயுதங்களை மூடுந்தில் கொண்டு வந்ததாகவும் கூறப்படுகிறது. கொண்டாட்டத்திற்கு பயன்படுத்தப்பட்ட ஒலி அமைப்புகள் தொடர்பாக ஆதிக்க சாதியினர் தகராறு செய்ததாக கூறப்படுகிறது. பின்னர் அவர்கள் சொத்துக்களை சேதப்படுத்துதல் மற்றும் தலித் வீடுகளை சூறையாடுதல் போன்ற வெறியாட்டங்களில் ஈடுபட்டனர். அவர்கள் தாக்குதலுக்கு முன் தலித் குடியிருப்பின் மின் இணைப்பை துண்டித்ததாக கூறப்படுகிறது. ஆதிக்க சாதியினர், "நீங்கள் ஏன் கால்சராய், சட்டை அணிகிறீர்கள்?" என்று கத்தியதாக கூறப்படுகிறது. தாழ்த்தபட்ட நாய்களான நீங்கள் ஏன் புத்தாண்டு கொண்டாட வேண்டுகிறீர்கள்? என அவர்களின் தாக்குதல்களின் போது சொன்னார்கள்.
கும்பல் தாக்கியதலில் ஈடுபட்டபோது பெண்கள் பீதியில் வீடுகளுக்குள் சென்று பூட்டிக் கொண்டிருக்கும் போது தலித் ஆண்கள் தங்கள் குடும்பங்களை விட்டுவிடுமாறு தாக்குபவர்களிடம் கெஞ்சினார்கள். தலித்துகளுக்கு "பாடம்" கற்பிக்க நடத்தப்பட்ட இந்தத் தாக்குதல் முப்பது நிமிடங்கள் நீடித்தது. சில தலித்துகள் வீடுகளுக்குள் சென்று தாழிட்டுக் கொண்டனர். மற்றவர்கள் அருகிலுள்ள வயல்களுக்கு தப்பிச் சென்றனர்.
தலித் ஆண்கள் எதிர்த்துப் போராடுவதைத் தவிர்த்ததால் வன்முறையில் உயிரிழப்புகள் ஏற்படாமல் முடிந்தது என்று கிராம மக்கள் கூறினர்.
சேதங்கள்
தலித்துகளின் 15 விசையுந்துகளும், 15 வீடுகளும் சேதமடைந்தன. வீட்டில் இருந்த பாத்திரங்கள், தளபாடங்கள், தண்ணீர் குழாய்கள், தொலைக்காட்சிப் பெட்டிகள் உள்ளிட்ட பொருட்கள் அழிக்கப்பட்டன. ஒலி அமைப்பும் அழிக்கப்பட்டதாக கூறப்படுகிறது. The sound system was also reportedly destroyed.
இந்த தாக்குதலில் 8 தலித்துகள் படுகாயமடைந்தனர் மற்றும் 4 ஆண்கள் மருத்துவமனையில் அனுமதிக்கப்பட்டனர்.
எதிர்ப்புகள்
மறுநாள் 2018 சனவரி முதல் நாளன்று காலை, ஆயிரத்திற்கும் மேற்பட்ட கிராம மக்கள் தாக்கியவர்களைக் கைது செய்யவும், பாதிக்கப்பட்டவர்களுக்கு இழப்பீடு வழங்கவும், மாவட்ட ஆட்சியர் நேரில் பார்வையிடவும் வலியுறுத்தினர். போராட்டக்காரர்கள் சாலை மறியலில் ஈடுபட்டதால் காலை 10 மணி முதல் மதியம் 1 மணி வரை போக்குவரத்து பாதிக்கப்பட்டு வாகனங்கள் திருப்பி விடப்பட்டன. இந்த சாலை மறியலில் இந்தியப் பொதுவுடைமைக் கட்சி மார்க்சிய இந்தியப் பொதுவுடமைக் கட்சி மற்றும் இந்திய கம்யூனிஸ்ட் கட்சியின் உயர்மட்ட நிர்வாகிகளும், ஆதி திராவிட முன்னேற்றக் கழக நிறுவனரும், பல்வேறு கட்சிகளைச் சேர்ந்தவர்களும் கலந்து கொண்டு முழக்கங்களை எழுப்பினர்.
இந்த தாக்குதலை கண்டித்து திருவள்ளூர் பேருந்து நிலையம் முன்பு தமிழ்நாடு தீண்டாமை ஒழிப்பு முன்னணியினர் ஆர்ப்பாட்டம் நடத்தினர்.
கைதுகள்
தாக்குதலுக்கு இரண்டு நாட்களுக்குப் பிறகு கள்ளர் சமூகத்தைச் சேர்ந்த 6 பேர் தாக்குதல்களுக்காக கைது செய்யப்பட்டனர்.
விசாரணைகள்
மதுரையைச் சேர்ந்த எவிடன்ஸ் என்ற தன்னார்வ தொண்டு நிறுவனத்தின் நிறுவனர் கதிர் கூறுகையில், இந்த பகுதியில் உள்ள கிராமங்களின் சமூக அமைப்பு சலனமற்ற நிலையில் இருந்தாலும் சாதி பாகுபாடு ஆழமாக வேரூன்றியுள்ளது. அப்பகுதியில் பல இடதுசாரி கட்சிகளின் தலையீடும் சமீப காலங்களில் தாக்குதல்கள் குறைந்ததற்கான காரணமாக இருக்கலாம் என்றும் அவர் கூறினார். தலித்துகள் தங்களுக்கு எதிரான பாகுபாட்டுக்கு எதிராக பேசும்போது அல்லது பொருளாதாரத்தில் முன்னேறும் போது இந்த தாக்குதல்கள் பொதுவாக நிகழ்கின்றன என்றார். இந்த தலித் குடியிருப்பில் நல்ல அரசு பதவிகளில் உள்ளவர்கள் அதிகம் என்பதால் சமூகம் தாக்கப்பட்டது என்றார்.
குறிப்புகள்
பகுப்பு:தமிழ்நாட்டு சமூக வரலாறு பகுப்பு:தமிழ்நாட்டு வரலாறு (1947- தற்போதுவரை) பகுப்பு:தலித்தியல் பகுப்பு:தஞ்சாவூர் மாவட்டம் பகுப்பு:தமிழ்நாட்டில் தலித்துகளுக்கு எதிரான வன்முறை
2021–23 ஐசிசி உலகத் தேர்வுத் துடுப்பாட்ட வாகை
2021–23 ஐசிசி உலகத் தேர்வுத் துடுப்பாட்ட வாகை (2021-23 ICC World Test Championship) என்பது ஐசிசி நடத்திய உலகத் தேர்வு துடுப்பாட்ட வகையின் இரண்டாம் பதிப்பு ஆகும். இப்போட்டிகள் 2021 ஆகத்து 4 இல் தொடங்கியது, இறுதிப்போட்டி 2023 சூன் 7–11 நாட்களில் இலண்டன், தி ஓவல் அரங்கில் ஆத்திரேலியா, இந்தியா அணிகளுக்கிடையே நடைபெற்றது.
நியூசிலாந்து நடப்பு வாகையாளர் ஆகும். 2021-23 இன் இறுதிப்போட்டி சூன் 2023 இல் இலண்டனில் நடத்தப்படும் என ஐசிசி 2022 செப்டம்பரில் அறிவித்தது. இறுதிப்போட்டியில் ஆத்திரேலியா 209 ஓட்டங்களால் இந்தியாவை வென்று, அனைத்து ஐசிசி கோப்பைகளையும் வென்ற ஒரே அணி என்ற சாதனையைப் பெற்றது.
போட்டி முறை
69 போட்டிகள் கொண்ட இத்தொடரில், அனைத்து அணிகளும் 6 தேர்வு துடுப்பாட்ட தொடர்களை (Series) விளையாடும். 3 தொடர்களைத் தம் நாட்டிலும், பிற 3 தொடர்களை வெளிநாடுகளிலும் விளையாடுகின்றது.
புள்ளிகள் வழங்கும் முறை
ஒவ்வொரு போட்டியிலும், அணிகள் 12 புள்ளிகளுக்காக போட்டியிடும். ஒரு போட்டியை வெல்லும் அணிக்கு 12 புள்ளிகள் வழங்கப்படும். ஆட்டம் சமனாகும் (Tie) பட்சத்தில் இரு அணிகளுக்கும் தலா 6 புள்ளிகள் வழங்கப்படும். ஆட்டம் வெற்றி-தோல்வியின்றி முடியும் பட்சத்தில், இரு அணிகளுக்கும் தலா 4 புள்ளிகள் வழங்கப்படும். தோல்வியைத் தழுவும் அணிக்கு புள்ளிகள் கிடையாது. புள்ளிப்பட்டியலில் அணிகள், போட்டியிட்ட புள்ளிகளில், பெற்ற புள்ளிகளின் சதவீதத்தின் அடிப்படையில் வரிசைப்படுத்தப்படும்.
அணிகள்
தொடரில் பங்குபெறும் ஐசிசியின் 9 முழுநிலை உறுப்பினர்கள் :
அட்டவணை
பின்வரும் அட்டவணையில் ஒவ்வொரு அணியும் மோதவுள்ள மொத்த போட்டிகளும் அவை மோதாத அணிகளின் பட்டியலும் உள்ளது.
மேற்கோள்கள்
பகுப்பு:ஐசிசி உலகத் தேர்வுத் துடுப்பாட்ட வாகை
கேரள மாதிரி
வெளி இணைப்புகள்
பகுப்பு:கேரள அரசு பகுப்பு:கேரளத்தில் கல்வி
சுசான் கோட்மன்
சுசான் கோட்மன் (பிப்ரவரி 5 1945),  இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், 21 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1973 - 1982 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1945 பிறப்புகள்
ஜெனட் கொட்மென்
செனட் கொட்மென்  (Janet Godman, 16 மார்ச், 1966), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1992 - 1996 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1945 பிறப்புகள் பகுப்பு:1966 பிறப்புகள் பகுப்பு:வாழும் நபர்கள்
சின்னக் காஞ்சிபுரம் பிரம்மபுரீசுவரர் கோயில்
அமைவிடம்
இக்கோயில் காஞ்சீபுரம் மாவட்டத்தில் சின்னக் காஞ்சிபுரம் என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக பிரம்மபுரீசுவரர் உள்ளார். இறைவி ஆனந்தவல்லி ஆவார். பிரம்ம தீர்த்தம் கோயிலின் தீர்த்தமாகும்.பிரம்மா சிவனிடம் உயிர்களைப் படைக்கும் ஆற்றலைத் தனக்கு வழங்கும்படி வேண்டினார். அதற்காக ஒரு யாகத்தை நடத்தினார். கருத்து வேறுபாட்டின் காரணமாக பிரம்மாவின் மனைவியான சரசுவதி யாகத்தில் கலந்துகொள்ளவில்லை. ஆகையால் காயத்ரியையும், சாவித்ரியையும் படைத்து யாகத்தைத் தொடர்ந்தார். அதையறிந்த சரசுவதி ஒரு நதியாக மாறி யாகத்தினை நடத்தவிடாமல் தடுத்தார். இதிலிருந்து தப்பிக்க சிவனிடம் பிரம்மா உத்தியைக் கேட்க சிவன் ஒரு அணையைப் போல நதியின் குறுக்கே படுத்தார். சரசுவதி தவறை உணர்ந்தார். பிரம்மாவின் வேண்டுகோள் நிறைவேறியது. பிரம்மா வணங்கிய ஈசுவரராகையால் பிரம்மபுரீசுவரர் என மூலவர் அழைக்கப்படுகிறார்.
அமைப்பு
மூலவர் கிழக்கு நோக்கிய நிலையில் உள்ளார். மூலவர் சன்னதியின் விமானம் கஜபிருஷ்ட அமைப்பில் உள்ளது. சிவன் சன்னதிக்கும் அம்மன் சன்னதிக்கும் இடையில் முருகன் சன்னதி உள்ளதால் சோமாஸ்கந்த அமைப்பிலுள்ள கோயிலாக இக்கோயிலைக் கூறுவர்.ஆனந்த தட்சிணாமூர்த்தி, சந்திரசேகர கணபதி, சுவாமிநாதர், துர்க்கை, ஆஞ்சநேயர் சன்னதிகள் இக்கோயிலில் உள்ளன. திருசசுற்றில் ஆதிசங்கரரின் திருப்பாதங்கள் காணப்படுகின்றன.
திருவிழாக்கள்
நவராத்திரி, ஐப்பசி அன்னாபிசேகம், சிவராத்திரி உள்ளிட்ட விழாக்கள் இங்கு கொண்டாடப்படுகின்றன.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
ஜோ ஹார்ட்ஸ்டாப்
ஜோ ஹார்ட்ஸ்டாப்  (Joe Hardstaff , பிறப்பு: பிப்ரவரி 28 1935), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1961-1962 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜோ ஹார்ட்ஸ்டாப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 28, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1935 பிறப்புகள் பகுப்பு:வாழும் நபர்கள்
கொ. மா. கோ. இளங்கோ
கொ.மா.கோ.இளங்கோ (பிறப்பு: அக்டோபர் 24, 1972) தமிழக சிறுவர் இலக்கிய எழுத்தாளர் ஆவார்.
கொ.மா.கோ.இளங்கோ,சிறுவர்களுக்காக பல நூல்களை எழுதியுள்ளார். இவரது 'ஜிமாவின் கைபேசி' சிறுவர் அறிவியல் புனைகதை நூலுக்கு த.மு.எ.க.ச விருதும், திருப்பூர் இலக்கிய விருதும் பெற்றவர். 'எட்டுக்கால் குதிரை' சிறுவர் நாவலுக்கு த.க.இ.பெருமன்ற விருது பெற்றவர். இயந்திரவியலில் இளநிலையும், வணிக மேலாண்மையில் முதுகலைப் பட்டம் பெற்ற இவர் சிமெண்ட் ஆலை கட்டுமானத்துறை ஆலோசகராகப் பணியாற்றி வருகிறார். இவரது நூல்கள் ஆங்கிலம், தெலுங்கு, இந்தி மொழிகளிலும் மொழிபெயர்ப்பு செய்யப்பட்டு வெளியாகியுள்ளன.
ஜெர்மன் நாட்டைத் தலைமை இடமாகக்கொண்டு இயங்கி வரும் ‘அனைத்துலகத் தமிழ்க் கல்வி பண்பாடு அறிவியல் மேம்பாட்டு இணையம்’ உருக்கியுள்ள புலம்பெயர்ந்த தமிழ் மாணவர்களுக்கான பாடத்திட்டத்தின் கீழ், ஐந்தாம் வளர்நிலைத் தமிழ்ப் பாடப்புத்தகத்தில் ‘செட்டை கிழிந்த வண்ணத்துப்பூச்சி’ என்ற இவரது சிறுவர்கதையும், 6ம் நிலை தமிழ்ப் பாடத்தில் ‘உப்பளத்துக்கு வந்த வெள்ளையானை’ எனும் சிறுவர் கதையும், 7ம் வளர்நிலைப் பாடத்தில் ‘கதிரவனை ஒளித்த சிறுமி எனும் சிறுவர் கதையும் இடம்பெற்றுள்ளன. உலக அளவில் 11 நாடுகளைச் சேர்ந்த 36,000 பள்ளி மாணவர்கள் பயன் பெறுவர்.
வெளி இணைப்புகள்
பகுப்பு:1972 பிறப்புகள் பகுப்பு:தமிழக எழுத்தாளர்கள் பகுப்பு:தமிழ் சிறுவர் இலக்கிய எழுத்தாளர்கள் பகுப்பு:பிறமொழி-தமிழ் மொழிபெயர்ப்பாளர்கள் பகுப்பு:விருதுநகர் மாவட்ட நபர்கள்
திருப்பதி நகர மண்டலம்
திருப்பதி நகர மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
ஊர்கள்
இந்த மண்டலத்தில் ஏழு ஊர்கள் உள்ளன.
சான்றுகள்
பகுப்பு:சித்தூர் மாவட்டம்
அமர் ஜவான் ஜோதி
வரலாறு
3 டிசம்பர் 1971 முதல் 16 டிசம்பர் 1971 வரை ( டாக்காவின் வீழ்ச்சி ), கிழக்கு பாகிஸ்தானில் விடுதலைப் போரின்போது இந்தியா பாகிஸ்தானுடன் ( 1971 இன் இந்திய-பாகிஸ்தான் போர் ) இராணுவ மோதலைக் கொண்டிருந்தது. பங்களாதேஷை உருவாக்க இந்தியா உதவியது, இதன் போது பல இந்திய வீரர்கள் உயிர் இழந்தனர். 1971 டிசம்பரில், 1971 ஆம் ஆண்டு இந்திய-பாகிஸ்தான் போருக்குப் பிறகு, இந்திரா காந்தி (அப்போதைய இந்தியப் பிரதமர் ) பாகிஸ்தான் மீது படையெடுத்து இறந்த மற்றும் அறியப்படாத வீரர்களை நினைவுகூரும் வகையில் இந்தியா நுழைவாயிலின் கீழ் அமர் ஜவான் ஜோதி கட்டுவதற்கு பணம் செலுத்த உதவினார். ஜனவரி 26, 1972 அன்று (இந்திய 23 வது குடியரசு தினம்), இந்த நினைவுச்சின்னம் இந்திரா காந்தியால் அதிகாரப்பூர்வமாக திறக்கப்பட்டது.
1972 ஆம் ஆண்டு முதல், ஒவ்வொரு ஆண்டும் குடியரசு தினத்தன்று (குடியரசு தின அணிவகுப்புக்கு முன்), ஜனாதிபதி, பிரதமர், விமானப் படைத் தலைவர், கடற்படைத் தளபதி, ராணுவப் படைத் தலைவர் மற்றும் முக்கியப் பிரமுகர்கள் அமர் ஜவான் ஜோதியில் மாலை அணிவித்து இறந்த மற்றும் அறியப்படாத வீரர்களுக்கு மரியாதை செலுத்தி வருகின்றனர்.
முதன்மைக் கட்டமைப்பான இந்தியாவின் வாயில் என்பதானது முதலில் 1921 ஆம் ஆண்டில் எட்வின் லுடியன்ஸ் என்பவரால் கட்டப்பட்டது. அமர் ஜவான் ஜோதி 1971 ஆம் ஆண்டில் இந்தியாவின் வாயில் அமைப்புடன் சேர்க்கப்பட்டது.
கட்டுமானம் மற்றும் கட்டமைப்பு
அமர் ஜவான் ஜோதி புது தில்லியில் ராஜ்பாத்தில் இந்தியாவின் வாயில் கீழ் அமைந்துள்ளது. இது ஒரு கல்லறை பீடத்தைக் கொண்டுள்ளது, அதில் ஒரு கல்லறை அமைந்துள்ளது. "அமர் ஜவான்" (அழியாத படை வீரர்) என்று கல்லறையின் நான்கு பக்கங்களிலும் தங்கத்தால் செதுக்கி வைக்கப்பட்டுள்ளது. அதன் உச்சியின் மீது எல் 1 சுய-ஏற்றுதல் துப்பாக்கி நின்ற நிலையில் காணப்படுகிறது. அதில் அடையாளம் காணமுடியாத படை வீரர் ஒருவரின் தலைக்கவசம் காணப்படுகிறது. பீடத்தில் நான்கு அடுப்புகள் பிணைக்கப்பட்ட நிலையில் உள்ளன. அவற்றில் ஒன்று தொடர்ந்து எரியும் சுடரைக் கொண்டுள்ளது. அது 1971 ஆம் ஆண்டு முதல் தொடர்ச்சியாக இயற்கை எரிவளி மூலமாக தீப்பிழம்பினைக் கக்கிக் கொண்ட எரிந்து கொண்டிருக்கிறது. தீப்பிழம்பை எரிப்பதற்கு பொறுப்பான நபர், நிரந்தரமாக எரியும் சுடருக்கு அடுத்தபடியாக உள்ள வளைவின் கீழ்ப் பகுதியில் உள்ள அறையில் வாழ்கிறார். 1971 முதல் 2006 வரை, திரவ பெட்ரோலிய வாயு எரிபொருள் மூலமாகவும் 2006 முதல் இயற்கை எரிவளி மூலமாகவும் இச் சுடர் எரிக்கப்பட்டு வருகிறது. நான்கு அடுப்புகளில் ஒவ்வொன்றிலும் ஒரு சுடர் உள்ளது. ஆனால் நான்கு ஒன்றில் மட்டுமே ஆண்டு முழுவதும் எரிகிறது. இந்தியாவின் விடுதலை நாள் மற்றும் குடியரசு நாள் ஆகிய நாள்களில் அனைத்து தீப்பிழம்புகளும் ஒரே நேரத்தில் எரியும் வகையில் அமைக்கப்பட்டுள்ளன.. அமர் ஜவான் ஜோதி 24/7 ராணுவம், விமானப்படை மற்றும் இந்திய கடற்படையின் வீரர்களால் நிர்வகிக்கப்பட்டு வருகிறது.
சிறப்பு
thumb| செப்டம்பர் 9, 2011 ஆம் நாளன்று அமர் ஜவான் ஜோதியில் மேஜர் ஜெனரல் அபிபில்லா குடாய்பெர்டீவ் [[வணக்கமுறை|வணக்கம் செலுத்தினார். ]] 1971 ஆம் ஆண்டில் நடைபெற்ற இந்திய-பாகிஸ்தான் போருக்குப் பின்னர் கட்டப்பட்ட அமர் ஜவான் ஜோதி, மோதலில் உயிரை ஈத்த மற்றும் உயிர் நீத்த அறியப்படாத வீரர்களை நினைவுகூருவதற்காக அமைக்கப்பட்ட நினைவுச் சின்னம் ஆகும். இப் போரின் விளைவாக சுதந்திர பங்களாதேஷ் உருவானது எரியும் சுடர் என்றும் அழியாச்சுடராகக் கருதப்படுகிறது.
குறிப்புகள்
பகுப்பு:இந்திய படைத்துறை பகுப்பு:Coordinates on Wikidata பகுப்பு:இந்தியாவின் நினைவுச்சின்னங்கள் பகுப்பு:போர் நினைவுச் சின்னங்கள்
மாநில நெடுஞ்சாலை 210 (தமிழ்நாடு)
தமிழ் மாநில நெடுஞ்சாலை 210 அல்லது எஸ்.எச்-210 (SH-210) என்பது இந்தியாவில் தமிழ்நாடு மாநிலத்திலுள்ள சாலையாகும். சீர்காழி மாற்றுச்சாலையாகவும் (பைபாஸ்) இணைப்புச்சாலையாகவும் (Link Road) விளங்குகிறது.
மொத்த தூரம்
இதன் நீளம் மொத்தம் 8.689 கிலோமீட்டர்கள்.
புத்துலகம் (சிற்றிதழ்)
ஆசிரியர்
தளபதி திருப்பூர் முகைதீன். இவர் இந்திய விடுதலைப் போரில் கலந்துகொண்டவர். தமிழ்நாடு சட்டமன்ற உறுப்பினராக இருந்தவர்.
உள்ளடக்கம்
இலக்கிய ஆக்கங்களும், இசுலாமிய அறிவியல் ஆக்கங்களும், இசுலாமிய உலக செய்திகளும் இதில் உள்ளடக்கப்பட்டிருந்தன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
மாண்டி மொகல்லா
மாண்டி மொகல்லா (Mandi Mohalla) என்பது இந்தியவின் கர்நாடக மாநிலத்தில் உள்ள மைசூர் நகரத்தின் புறநகர்ப் பகுதியாகும். இது கே.டி.தெரு அல்லது அசோகா சாலை என்றும் அழைக்கப்படுகிறது. thumb| அசோகா சாலையில் உள்ள இந்து கோயில் thumb| பிரம்மகுமாரி கோயில், மாண்டி மொகல்லா
அமைவிடம்
மைசூர் நகரத்தின் புறநகர்ப் பகுதியில் மாண்டி மொகல்லா நகரீயம் அமைந்துள்ளது. இது மைசூர் இரயில் நிலைய சந்திப்பின் கிழக்குப் பக்கத்திலும் மைசூர் பேருந்து நிலையத்தின் வடக்குப் பக்கத்திலும் உள்ளது. இர்வின் சாலை மற்றும் வடக்கு முனை பன்னிமந்தாப் மாண்டி மொகல்லாவின் தெற்கு எல்லையாகும்.
பொருளாதாரம்
மாண்டி மொகல்லா இரண்டாம் முறை விற்பனையாகும் கைபேசிகள் மற்றும் அதன் உதிரி பாகங்கள் மற்றும் அதை பழுதுபார்க்கும் கடைகளுக்கு பிரபலமான சந்தையாகும். பெரும்பாலான போலி குறுந்தகடுகள் மற்றும் போலி மின்னணு பொருட்கள் இங்கு விற்கப்படுகின்றன. மாண்டி மொகல்லாவில் குற்ற விகிதம் மிக அதிகமாக உள்ளது. மேலும் இது மைசூரின் மிகவும் குற்றங்களுக்கு ஆளாகும் பகுதியாக கருதப்படுகிறது. இங்கே ஒரு தனி காவல் நிலையமும் உள்ளது.
அஞ்சல் அலுவலகம்
மாண்டி மொகல்லாவில் ஒரு அஞ்சல் அலுவலகம் உள்ளது. இதன் குறியீட்டு எண் 570021 ஆகும். மாண்டி மொகல்லாவின் முக்கிய சாலைகள் அசோகா சாலை, கீதா சாலை மற்றும் கே.டி.தெரு ஆகியவை. இங்கு அமைந்துள்ள புனித பிலோமினா தேவாலயம் ஒரு முக்கிய சுற்றுலா அம்சமாகும்.
குறிப்புகள்
பகுப்பு:மைசூர்
நீலமலை பனி மலர் (சிற்றிதழ்)
நீலமலை பனி மலர் கனமான உள்ளடக்கங்களைத் தாங்கி வெளி வந்தது. இலக்கியத்துடன் நவீன ஓவியம், திரைப்படம், சமூகச் சக்கல்கள் போன்றவற்றிலும் கவனம் கொண்டிருந்தது. சார்த் ஆல்பெர் காம்யு பற்றிய ஆய்வுகளை வெளியிட்டது. அபத்த நாடகங்களில் ஆர்வம் காட்டியது. தி. ஜானகிராமன், வெங்கட் சாமிநாதன் ஆகியோரை செவ்வி கண்டு வெளியிட்டிருந்த உரையாடல் குறிப்பிடத்தகுந்தது. தமிழவன், நிவேதிதா, கௌதமன், மணிக்கண்ணன், நாகூர் ரூமி முதலியோர் இதில் எழுதியிருக்கிறார்கள்.
குறிப்புகள்
பகுப்பு:தமிழ்நாட்டுத் தமிழ் இதழ்கள் பகுப்பு:சிற்றிதழ்கள் பகுப்பு:நின்று போன தமிழ் இதழ்கள்
ஆலப்புழா கடற்கரை
thumbnail|வலது|ஆலப்புழா கடற்கரை
ஆலப்புழை நகரத்தில் மேற்குப் பாகத்திலுள்ள கடற்கரையே ஆலப்புழை கடற்கரை என்றழைக்கப்படும். ஆலப்புழை நகரத்தின் முதன்மையான பொழுதுபோக்கிடங்களில் இதுவும் ஒன்றாகும். புகழ்பெற்ற ஆலப்புழை கடற்பாலம், ஆலப்புழை கலங்கரை விளக்கம் ஆகியவை இங்கு அமைந்திருக்கின்றன.
இக் கடற்கரையில் பல பிரபல மலையாள, தமிழ் திரைப்படங்களின் படப்பிடிப்புகள் நடந்திருக்கின்றன. ஆலப்புழா கீழைத் தேசங்களின் வெனிஸ் நகரம் என்றும் அழைக்கப்படுவதுண்டு. ஆலப்புழா காயல் நாட்டுப் பக்கத்தில் ஏராளமான தனித்துவமிக்க விலங்குகள், பறவையினங்கள் வாழ்கின்றன. இக் கடற்கரைக்கு ஆண்டு முழுவதும் இந்தியா முழுவதிலிருந்தும், ஐரோப்பிய நாடுகளிலிருந்தும் சுற்றுலாப் பயணிகள் வருகிறார்கள்.
குறிப்புகள்
பகுப்பு:கேரளக் கடற்கரைகள் பகுப்பு:ஆலப்புழை மாவட்டத்திலுள்ள சுற்றுலாத் தலங்கள்‎
ரோஸ்மேரி குட்சைல்ட்
ரோஸ்மேரி குட்சைல்ட் (Rosemary Goodchild, பிறப்பு: 1936), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 1 தேர்வுத் துடுப்பாட்டப் போட்டியில் கலந்து கொண்டுள்ளார். 1966 ல் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1936 பிறப்புகள் பகுப்பு:வாழும் நபர்கள்
அமித் மிஷ்ரா
அமித் மிஷ்ரா  (Amit Mishra), பிறப்பு: நவம்பர் 23, 1980), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் இந்திய அணிக்காக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டி மற்றும் பன்னாட்டு இருபது20 போட்டிகளிலும் விளையாடியுள்ளார். ரஞ்சிக் கோப்பை தொடர்களில் இவர் அரியானா மாநிலத் துடுப்பாட்ட அணிக்காக விளையாடி வருகிறார். இந்தியன் பிரீமியர் லீக் தொடர்களில் டெல்லி டேர்டெவில்ஸ் அணிக்காக விளையாடி வருகிறார்.
இந்தியன் பிரீமியர் லீக்
இவர் டெல்லி டேர்டெவில்ஸ் அணிக்காக 2015 இந்தியன் பிரீமியர் லீக், 2016 இந்தியன் பிரீமியர் லீக், 2017 இந்தியன் பிரீமியர் லீக் போட்டிகளில் விளையாடினார். 2018 இந்தியன் பிரீமியர் லீக் போட்டித் தொடரிலும் இவரை இந்த அணி ஏலத்தில் எடுத்தது.
ஒருநாள் போட்டிகள்
2003 ஆம் ஆண்டில் நடைபெற்ற டிவிஎஸ் கோப்பைக்கான தொடரின் போது தென்னாப்பிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 2009 இல் தென்னாப்பிரிக்காவில் நடைபெற்ற 2009 ஐசிசி உலக இருபது20  கோப்பைத் தொடரிலும் இவர் இந்திய அணிக்காக விளையாடினார்.
பின் வங்காளதேசத் துடுப்பாட்ட அணி, இலங்கைத் துடுப்பாட்ட அணி மற்றும் இந்தியத் துடுப்பாட்ட அணி ஆகிய மூன்று நாடுகள் பங்கேற்ற தொடரில் ஹர்பஜன் சிங்கிற்கு ஓய்வு அளிக்கப்பட்டதால் இவருக்கு விளையாடும் அணியில் வாய்ப்பு கிடைத்தது. பின் சூலை 28, 2013 ஆம் ஆண்டில் சிம்பாப்வே துடுப்பாட்ட அணிக்கு எதிரான  ஐந்து போட்டிகள் கொண்ட ஒருநாள் பன்னாட்டுத் துடுப்பாட்டத் தொடரில் 10 ஓவர்கள் வீசி 47 ஓட்டங்களை விட்டுக் கொடுத்து 4 இலக்குகளைக் கைப்பற்றினார். இந்தப் போட்டியின் ஆட்டநாயகன் விருதினைப் பெற்றார். இந்தத் தொடரில் அதிக இலக்குகள் வீழ்த்திய பந்துவீச்சாளர்களின் பட்டியலில் இவர் முதல் இடம் பிடித்தார். இருநாடுகளுக்கு இடையிலான ஒருநாள் பன்னாட்டுத் தொடர் போட்டிகளில் அதிக இலக்குகள் வீழ்த்திய ஜவகல் ஸ்ரீநாத்தின் சாதனையை சமன் செய்தார்.
2014 ஆம் ஆண்டில் நடைபெற்ற ஆசிய கோப்பையின் போது பெப்ரவரி 2 இல் பாக்கித்தான் துடுப்பாட்ட அணிக்கு எதிரான போட்டியில்  10 ஓவர்கள் வீசி 28 ஓட்டங்களை விட்டுக் கொடுத்து 2 இலக்குகளைக் கைப்பற்றினார். இதன்மூலம் ஆசியக் கோப்பை பந்துவீச்சில் 6 ஆவது சிக்கனமானப் பந்துவீசியவர் எனும் சாதனையைப் படைத்தார்.
2016 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தொடரில் இவர் இடம்பெற்றார். இந்த அனிக்கு எதிரான பன்னாட்டு இருபது20 போட்டியில் 24 ஓட்டங்களை விட்டுக் கொடுத்து 3 இலக்குகளைக் கைப்பற்றினார். பின் 2016-2017 ஆம் ஆண்டுகளில் நியூசிலாந்து துடுப்பாட்ட அணி இந்தியாவில் சுற்றுப் பயணம் செய்து ஒருநாள் பன்னாட்டுத் துடுப்பாட்டப் போட்டிகளில் விளையாடினார்.இந்தத் தொடரின் முடிவில் 5 போட்டிகளில் இவர் 15 இலக்குகளைக் கைப்பற்றினார். இதில் நியூசிலாந்து அணியுடனான இறுதிப்போட்டியில் 18 ஓட்டங்களை விட்டுக் கொடுத்து 5 இலக்குகளைக் கைப்பற்றி தொடரை இந்திய அணி 3-2 எனும் கணக்கில் வெற்றிபெற உதவினார்.
வெளியிணைப்புகள்
பகுப்பு:1980 பிறப்புகள் பகுப்பு:1982 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
குடும்பக் கட்டுப்பாடு
குடும்பக் கட்டுப்பாடு (family planning) என்பது கருத்தடை என்பதாக விளங்கிக் கொள்ளப் பட்டாலும் ஓரளவு கருத்தடையிலிருந்து வேறுபட்டதாகும். குழந்தைகளின் எண்ணிக்கையைத் தீர்மானிக்கவும் குழந்தை பிறப்புகளின் இடைவெளியைத் தீர்மானிக்கவும் கருத்தடை முறைகளைப் பயன்படுத்துதலே குடும்பக் கட்டுப்பாடு ஆகும். பெண் கருத்தடை மாத்திரை உட்கொள்வது குடும்பக் கட்டுப்பாட்டில் குறிப்பிடத்தக்க பங்களிப்புச் செய்கிறது.
வெளி இணைப்புகள்
பகுப்பு:பாலியலும் சமூகமும்
சின்னதுரை சபீத்
சின்னதுரை சபீத் அல்லது '''சி. ச. சபீத்''' (C. S. Sabeeth) ஒரு இந்தியக் கால்பந்து வீரர் ஆவார். இவர் இ-லீக் கிளப் ஓசோன் எப்.சி. கால்பந்து சங்க அணிக்காக ஒரு முன்கள வீரராக ஆடுகிறார். மேலும் சந்தோசு கோப்பைக்கான போட்டிகளில் கர்நாடக கால்பந்து அணிக்காகவும் விளையாடுகிறார்.
ஆரம்ப வாழ்க்கை
தமிழ்நாட்டிலுள்ள நீலகிரி மாவட்டத்தில் உள்ள கூடலூரில் இவர் பிறந்தார். அவரது தந்தை, சத்யன் சி.ஏ. நீலகிரி காவல் துறை அணிக்காக விளையாடிய ஒரு கால்பந்தாட்ட வீரர் ஆவார். 2005 மற்றும் 2006 ஆம் ஆண்டுகளுக்கு இடையில், ஒரு முன்கள வீரராக விளையாடிய சபீத், 2006 இல், அவர் உள்ளூர் லீக்கில் வெற்றியாளர்களாக இருந்த தனது அணிக்காக அதிக கோல்களை அடித்தார்.
ஈரானில் நடந்த 2008 ஆசிய கால்பந்து சம்மேளன இளைஞர் சாம்பியன் பட்ட தகுதி சுற்றில் இந்திய அணியில் இவர் இடம் பெற்றிருந்தார். அங்கு 5 போட்டிகளில் விளையாடி பாக்கித்தானுக்கு எதிராக ஒரு கோலை அடித்தார். U-19 தமிழ்நாடு அணியில் இருந்து அவருக்கு அழைப்பு வந்தது, பின்னர் கொலின் டால் இந்தியா U19 அணியில் அவருக்கு ஒரு வாய்ப்பை வழங்கப்பட்டது.
விவா கேரளா
தனது தொழில்முறை கால்பந்து வாழ்க்கையை இவர் சென்னையில் தொடங்கினார். 2009 ஆம் ஆண்டு லீக் 2 வது பிரிவில், விவா கேரளாவின் முன்னேற்றத்தில் சபீத் ஒரு முக்கிய பங்கு வகித்தார், இறுதிச் சுற்றில் மூன்று கோல்களை அடித்தார். அடுத்த பருவத்தில், 2009-10 ஐ-லீக்கில் விவா கேரளாவிற்கு 3 கோல்களை அடித்தார். சில்லாங் லயோங்கிற்கு எதிரான ஆட்டத்தில் 2-1 என்ற வெற்றி இலக்கை பெற்று அவரது அணி ஆபத்தான மண்டலத்திலிருந்து வெளியேற சபீத்தின் கோல் உதவியது.
2011-12 கால்பந்தாட்ட காலப்பகுதிக்கு சபீத் ஐ-லீக் போட்டியில் இளம் இந்திய ஆட்டக்காரர்களைக் கொண்டிருந்த பைலன் ஏரோஸ் என்ற கிளப்பில் கையெழுத்திட்டார். 2011 இந்திய சம்மேளனக் கோப்பை கால்பந்து போட்டியில் மும்பைக்கு எதிரான 53 வது நிமிடத்தில் பைனலுக்கு இரண்டாவது கோலை அடித்தார், இறுதி புள்ளி 2-1 ஆகும். 2 நவம்பர் 2011 இல் HAL க்கு எதிராக தனது முதல் லீக் கோலை அடித்தார். 24 நவம்பர் 2011 இல் சிராக் யுனைட்டிற்கு எதிராக மற்றொரு கோல் அடித்தார். ஏப்ரல் 25, 2012 அன்று ஐ-லீக் 2011-12-ல் சிராங் யுனைடெட் அணியின் 3-0 வெற்றியீட்டலில் சபீத் ஒரே ஒரு கோல் அடித்தார். அவர் 11 வது சிறந்த வீரராகவும், 2011-12 ஐ-லீக்கில் சிறந்த இந்திய வீரராகவும் முடித்தார்.
மோகன் பாகான்
2012-13 ஐ-லீக் பருவத்தில் இருந்து மொஹன் பாகானுடன் சபீது கையெழுத்திட்டார். 2014 இந்திய சூப்பர் லீக்கில் கேரள பிளாஸ்டர்ஸ் எஃப்சிக்கு கடனாக வழங்கப்பட்டார். அவரது பயிற்சியாளர் டேவிட் ஜேம்ஸ் சபீத்தை அணியில் மிகச்சிறந்த உடலுறுதி மிக்கவீரர் என்றும், பிளாஸ்டர்களுடன் பணி விகிதத்திற்காகவும் புகழ்ந்தார்.
கிழக்கு வங்காளம்
ஓராண்டு ஒப்பந்தத்தில் 2015 ஜூன் 16 ஆம் தேதி கிழக்கு வங்காள கால்பந்தணியுடன் கையெழுத்திட்டார்
எப்சி கோவா
2015 ஜூலையில், இந்திய சூப்பர் லீக் பருவத்திற்காக சபீத் எப்சி கோவாவுக்காக விளையாடினார்.
பன்னாட்டுப் போட்டிகள்
25 மார்ச் 2011 அன்று, துருக்மெனிஸ்தான்னுக்கு எதிராக சபீது பன்னாட்டளவில் அறிமுகமானார். மார்ச் 9, 2011 அன்று, சபீத் தனது மூன்றாவது பன்னாட்டுப் போட்டியில் விளையாடினார், மேலும் 2012 ஆம் ஆண்டு ஒலிம்பிக் போட்டிக்கான தகுதிப் போட்டியில் மியான்மார் U-23 க்கு எதிரான இந்திய U-23 கால்பந்து அணிக்கு தனது முதல் கோலை அடித்தார். இந்த ஆட்டத்தில் சிறந்து விளங்கிய பிறகு 2012 ஆம் ஆண்டு ஆசிய சவால் கோப்பைக்கான இந்திய அணியில் ஆடுவதற்காக அழைக்கப்பட்டார்.
கால்பந்துக் குழுக்கள்
20 திசம்பர் 2015 வரையிலுள்ள புள்ளிவிவரம்
இந்தியா தேசிய அணி
20 மார்ச் 2015 வரையிலுள்ள புள்ளிவிவரம்
வெளியிணைப்புகள்
பகுப்பு:1990 பிறப்புகள் பகுப்பு:இந்திய காற்பந்தாட்ட வீரர்கள் பகுப்பு:வாழும் நபர்கள்
மார்க் ஹார்ட்விக்
மார்க் ஹார்ட்விக்  (Mark Hardwicke , பிறப்பு: ஆகத்து 22 1936, இறப்பு: மே 23 1988),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1968 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
மார்க் ஹார்ட்விக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 28, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:1988 இறப்புகள் பகுப்பு:டொர்செட் துடுப்பாட்டக்காரர்கள்
நவலை கூத்தாண்டவர் கோயில்
நவலை கூத்தாண்டவர் கோயில் தமிழ்நாட்டில் தர்மபுரி மாவட்டம், நவலை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கீத கோவிந்தம் (திரைப்படம்)
கீத கோவிந்தம் (Geetha Govindam) என்பது ஒரு இந்திய தெலுங்கு திரைப்படமாகும். இதை ஜிஏ2 பிக்சர்ஸ் என்ற பதாகையில் பன்னி வாஸ் தயாரிக்க, பரசுராம் இயக்கியுள்ளார். இப்படத்தில் விஜய் தேவரகொண்டா மற்றும் ராஷ்மிகா மந்தண்ணா ஆகியோர் முதன்மைப் பாத்திரத்திலும், சுப்பாராஜூ, ராகுல் ராமகிருஷ்ணா, வெண்ணிலா கிஷோர், நாகு பாபு, மௌரியாணி ஆகியோர் இதர பாத்திரங்களில் நடித்துள்ளனர். இப்படம் இந்தியாவில் 2018 ஆகத்து 15 அன்றும், அமெரிக்காவில் 2018 ஆகத்து 14 அன்றும் வெளியானது. இந்தப் படமானது விமர்சகர்களிடமிருந்து மிக நேர்மறையான விமர்சனங்களைப் பெற்றது மேலும் வசூல்ரீதியாக மிகப்பெரிய வெற்றி பெற்றது. இந்தத் திரைப்படத்தின் இந்தி மொழிமாற்றுப் பதிப்பு 2019 ஆம் ஆண்டு ஜீ சினிமா தொலைக்காட்சியில் "டார்லிங்பாஸ் 4" என்ற பெயரில் வெளியிடப்படவுள்ளது.
கதை
இப்படமானது கதைத் தலைவனான விஜய் கோவிந்த் (விஜய் தேவரகொண்டா) தன் முன்கதையை அண்ணாவரத்தில் சக பயணியிடம் (நித்யா மேனன்) கூறுவதாக பின்கதை விரிகிறது. விஜய் கோவிந்த், கீதா (ராஷ்மிகா மந்தண்ணா) எனும் பெண்ணை விரும்புகிறார். தன் காதலை அவளிடம்கூறும் சந்தர்ப்பத்தை பார்த்திருக்கிறார்.
ஒலித் தடம்
இப்படத்தின் இசையை கோபி சுந்தர் இசையமைத்துள்ளார், ஆடியோவை ஆதித்யா மியூசிக் வெளியிட்டது. முதல் பாடல் "இன்கெம் இன்கெம் இன்கெம் காவாலே" 10 ஜூலை 2018 அன்று வெளியிடப்பட்டது.
மேற்கோள்கள்
பகுப்பு:2018 தெலுங்குத் திரைப்படங்கள்
நிக்கல் குந்தல்
நிக்கல் குந்தல் விளையாட்டு இருவருக்கு இடையே நடக்கும் மல்லுகட்டு என்று கூட சொல்லலாம். ஆள்காட்டி விரலில் ஒப்பந்தம் போடுவதில் தொடங்கும் விளையாட்டு சுண்டு விரலில் ரத்து செய்வதோடு முடியும். விளையாட்டு என்னவென்றால் ஒப்பந்தம் போட்ட பின்னர் அந்த நபர் நின்று கொண்டிருந்தால் 'நிக்கல்' என்று சொல்ல வேண்டும். பின்னர் உட்காரும்பொழுது "குந்தல்" என்று சொல்ல வேண்டும். அப்படிச் சொல்லவில்லையென்றால் தொடர்ந்து அடி விழும். அவன் சொல்லும்வரை நிறுத்தாமல் அடிக்கப்படும்.
பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மாநில நெடுஞ்சாலை 211 (தமிழ்நாடு)
தமிழ் மாநில நெடுஞ்சாலை 211 அல்லது எஸ்.எச்-211 (SH-211) என்பது இந்தியாவில் தமிழ்நாடு மாநிலத்திலுள்ள சாலையாகும். திருக்கோவிலூர் மாற்றுச்சாலையாகவும் (பைபாஸ்) விளங்குகிறது.
மாவட்டம்
இது உள்ள மாவட்டம் விழுப்புரம் மாவட்டம் ஆகும்.
மொத்த தூரம்
இதன் நீளம் மொத்தம் 4.391 கிலோமீட்டர்கள்.
கிரெய்க் விசார்ட்
கிரெய்க் விசார்ட் (Craig Wishart, பிறப்பு: சனவரி 9 1974), சிம்பாப்வே அணியின் துடுப்பாட்டக்காரர். இவர் 27 தேர்வுத் துடுப்பாட்டப் போட்டிகளிலும், 90 ஒருநாள் பன்னாட்டுத் துடுப்பாட்டப் போட்டிகளிலும் 106 முதல்தர துடுப்பாட்டப் போட்டிகளிலும், 143 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 - 2005 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1996 - 2006 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
றியல்விஎன்சி
றியல்விஎன்சி (தமிழக வழக்கு:ரியல் விஎன்சி) மெய்நிகர் வலையமைப்பூடான கணினி ஓர் கணினியில் இருந்து பிறிதோர் கணினியைத் தானியக்க முறையூடாகக் கையாளும் மென்பொருள் ஆகும். ஆரம்பத்தில் அமெரிக்க பெல் ஆய்வுகூடத்தூடாக உருவாக்கப்பட்ட அதே நிரலாக்கர்களூடான றியல்விஎன்சி நிறுவனத்தில் ஊடாக உருவாக்கப்பட்டதாகும். றியல்விஎன்சி விண்டோஸ் மற்றும் ஆப்பிள் மாக் ஓஸ் எக்ஸ் (எண்டபிறைஸ் பதிப்பு மாத்திரம்) மற்றும் யுனிக்ஸ் மாதிரியான இயங்குதளத்தில் (இலவச மற்றும் எண்டபிறைஸ்) றியல்விஎன்சி கிளையண்ட் ஜாவா இல் இயங்கக்கூடியது.
கிரெய்க் விசார்ட்
வெளி இணைப்பு
கிரெய்க் விசார்ட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
றியல்விஎன்சி
றியல்விஎன்சி மூன்று பதிப்புக்களாகக் கிடைக்கின்றது.
கிரெய்க் விசார்ட்
வெளி இணைப்பு
பகுப்பு:சிம்பாப்வே துடுப்பாட்ட வீரர்கள் பகுப்பு:1974 பிறப்புகள் பகுப்பு:வாழும் நபர்கள்
பாலம் கல்யாணசுந்தரம்
right|thumb|நூலகர் பாலம் கல்யாணசுந்தரம் பாலம் கல்யாணசுந்தரம் (பிறப்பு: ஆகத்து 1940) நூலகரும், சமூக சேவகரும் ஆவார். பாலம் என்ற அமைப்பை நடத்தி வருகிறார். இவர் நூலக அறிவியலில் தங்கப் பதக்கம் வாங்கியுள்ளார். தனது 35-ஆண்டு கால நூலகப் பணியில் தான் சம்பாதித்த அனைத்தையும் அறக்கட்டளைகளுக்கே கொடுத்து உள்ளார். . ஏழைகளுக்கு தொண்டு செய்யவேண்டும் என்பதற்காகவே திருமணம் செய்து கொள்ளாமல் வாழ்கிறார்.
றியல்விஎன்சி
இதன் பிந்தைய பதிப்பான 4.4 ஆனது அரட்டை மற்றும் புறொக்சி சேவர்களை ஆதரிக்கின்றது.
பாலம் கல்யாணசுந்தரம்
வாழ்க்கைச் சுருக்கம்
கல்யாணசுந்தரம் திருநெல்வேலி, மேலக்கருவேலங்குளம் என்ற ஊரில் 1940 ஆம் ஆண்டில் பிறந்தவர். திருமணமாகாதவர். செயின்ட் சேவியர் கல்லூரியில் தமிழில் படித்து பிஏ இளங்கலைப் பட்டம் பெற்றார். ஒரே ஒரு மாணவராக இருந்ததால் அவரை வேறு பாடம் எடுக்கச் சொல்லி வற்புறுத்தினார்கள். ஆனால் தமிழ் மொழி மேல் கொண்ட ஆர்வம் காரணமாக அவர் அதிலே பிடிவாதமாக இருந்தார். பின்னர் கருமுத்து தியாகராஜ செட்டியார் பணம் கொடுத்துப் படிக்க உதவினார். 1963ஆம் ஆண்டு சென்னை பல்கலைக்கழகத்தில் படித்துக்கொண்டிருக்கும் பொழுது இந்திய சீனப் போரின் போது சவகர்லால் நேருவின் வானொலிப் பேச்சைக் கேட்டு தேசியப் பாதுகாப்பு நிதிக்காக எட்டரைப் பவுன் மைனர் தங்கச் சங்கிலியை காமராசரிடம் கொடுத்துள்ளார். இவர் தூத்துக்குடி மாவட்டம் திருவைகுண்டத்தில் உள்ள ஸ்ரீ குமர குருபர சுவாமிகள் கலைக் கல்லூரியில் பணியாற்றி 1998 இல் ஓய்வு பெற்றார்.
றியல்விஎன்சி
விசைப்பலகைக் குறுக்குவழிகள்
பயனர்கள் F8 ஐ அழுத்துவதன் மூலம் விருப்பத் தேர்வுகளைப் பெறலாம். இதில் முழுத்திரைக்கான தேர்வுகளும் உண்டு, றியல்விஎன்சி போட் 5900 ஐ பொதுவாக உபயோகிக்கின்றது.
பாலம் கல்யாணசுந்தரம்
தொண்டு நிறுவனம்
இவர் பாலம் என்ற தொண்டு நிறுவனத்தைத் தொடங்கி அதன் மூலம் சேவை செய்து வருகிறார்.
கே கிறீன்
கே கிறீன்  (Kay Green,பிறப்பு: 1917, இறப்பு: 1997),      இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 1 தேர்வுத் துடுப்பாட்டப் போட்டியில் கலந்து கொண்டுள்ளார். 1954 ல் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
றியல்விஎன்சி
விசைப்பலகைக் குறுக்குவழிகள்
பகுப்பு:மெய்நிகர் வலையமைப்பு பகுப்பு:கட்டற்ற உரிமத்தில் முன்பிருந்த மென்பொருள்கள் பகுப்பு:பல்லியக்குதள மென்பொருட்கள்
கே கிறீன்
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1917 பிறப்புகள் பகுப்பு:1997 இறப்புகள் பகுப்பு:1927 பிறப்புகள்
பாலம் கல்யாணசுந்தரம்
சிறப்புக்கள்
1. எதற்காகவும் பேராசைப்படாதே. 2. ஏது கிடைத்தாலும் பத்தில் ஒன்றை தானம் செய். 3. 'தினமும் ஓர் உயிருக்கு நல்லது செய்தால் வாழ்க்கையில் எப்பொழுதும் மகிழ்ச்சி நிலவும்' என்று தாயார் வழங்கிய அறிவுரையே அவரது அனைத்து சேவைகளின் மையமாகத் திகழ்கிறது.
வெளியிணைப்புகள்
பகுப்பு:தமிழ் நூலகவியலாளர்கள் பகுப்பு:வாழும் நபர்கள் பகுப்பு:1953 பிறப்புகள் பகுப்பு:இந்திய சமூகசேவகர்கள்
அ. திருமலைமுத்துசுவாமி
'''அ. திருமலைமுத்துசுவாமி''' (1928 - 1980?) தமிழ் விரிவுரையளராக வாழ்க்கைத் தொடங்கி, பொதுநூலக நூலகராகவும் கல்லூரி நூலகராகவும் பணியாற்றி, பல்கலைக் கழக நூலகத்துறைத் தலைவராகப் பணியாற்றியவர். தமிழறிஞர். கவிஞர். அவரது படைப்புகளை தமிழ்நாடு அரசின் தமிழ்வளர்ச்சித்துறை நாட்டுடைமையாக்கி இருக்கிறது.
பிறப்பு
திருநெல்வேலி மாவட்டத்தில் வாழ்ந்த தமிழாசிரியர் அருணாசலம் பிள்ளை – மங்கையர்க்கரசி என்னும் இணையருக்குத் தலைமகனாக 1928 - ? - ? ஆம் நாள் பிறந்தார். சங்கரவள்ளி நாயகம், சுப்பிரமணியன், காமாட்சி மற்றும் ஒருவர் இவருடன் பிறந்தவர்கள் ஆவர்.
கல்வி
சென்னை பச்சையப்பன் கல்லூரியில் பேராசிரியர்கள் அ. மு. பரமசிவானந்தம், முனைவர் மு. வரதராசன் ஆகியோரிடம் பயின்று தமிழிலக்கியத்தில் சிறப்பு இளங்கலைப் பட்டம் (BA - Hons) பெற்றார். இப்பட்டம் கலை முதுவர் பட்டத்திற்கு இணையானதாகும். பின்னர் கல்வியியல் இளவர் (Bachelor of Teaching) பட்டமும் நூலக அறிவியல் பட்டயமும் (Diploma in Library Science) பெற்றார். தமிழிலக்கியத்தில் ஆய்வுசெய்து 1961-92ஆம் கல்வியாண்டில் "பரணியிலக்கியம் - ஓர் ஆய்வு" (Study in Parani Literature) என்னும் தலைப்பில் ஆய்வுசெய்து சென்னைபல்கலைக்கழகத்தில் இலக்கிய முதுவர் (Master of Literature) பட்டம் பெற்றார். 1973 -74 ஆம் ஆண்டில் கர்நாடகப் பல்கலைக் கழகத்தில் நூலகவியல் முதுவர் பட்டப்படிப்பில் (M.Lib.Sc.) பல்கலைக் கழக முதல்வராகத் தேறி பொற்பதக்கம் பெற்றார்.
பணி
திருநெல்வேலியில் உள்ள மதுரை திரவியம் தாயுமானவர் இந்து கல்லூரியில் தமிழ் விரிவுரையாளராகப் பணியாற்றினார்.
1953ஆம் ஆண்டில் நெல்லை மாவட்ட மைய நூலகத்தில் நூலகராகப் பணியாற்றினார்.
1955 சூன் முதல் 1960 ஏப்ரல் வரை மதுரை தியாகராசர் கல்லூரியில் நூலகத் துறைத் தலைவராகப் பணியாற்றினார்.
1960 சூலை முதல் 1977  வரை சென்னைப் பல்கலைக் கழக நூலகத்துறையில் விரிவுரையாளராகப் பணியாற்றினார். 1977 ஆம் ஆண்டு முதல் தான் மறையும் வரை மதுரை காமராசர் பல்கலைக் கழகத்தின் நூலகத்துறைத் தலைவராகப் பணியாற்றினார்.
வெளிநாட்டுப் பயணம்
1965 ஆம் ஆண்டில் ஐந்து மாதங்கள் கல்வியுலாவாக அமெரிக்க நாட்டிற்குச் சென்று திரும்பினார். அதனால் கிடைத்த பட்டறிவைக் கொண்டு நூலக நாட்டில் நூற்றியிருபது நாள்கள் என்னும் நூலை எழுதினார்.
பட்டங்களும் பாராட்டுகளும்
சைவம், தமிழ், நூலகவியல் ஆகியவற்றில் துறைபோகியவராக இருந்த திருமலை முத்துசுவாமிக்கு பின்வரும் பட்டங்களும் பாராட்டுகளும் வழங்கப்பட்டன:
குடும்பம்
திருமலை முத்துசுவாமி, பகவதி என்பவரை மணந்தார்.
மறைவு
திருமலை முத்துசுவாமி மதுரை காமராசர் பல்கலைக் கழகத்தில் பணியாற்றும்பொழுது 1980ஆம் ஆண்டில் மஞ்சள் காமாலை நோய்க்கு ஆட்பட்டு மரணமடைந்தார்.
சான்றடைவு
பகுப்பு:நூலகவியலாளர்கள் பகுப்பு:தமிழ் நூலகவியலாளர்கள் பகுப்பு:தமிழக எழுத்தாளர்கள் பகுப்பு:1928 பிறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:திருநெல்வேலி மாவட்ட நபர்கள் பகுப்பு:திருநெல்வேலி மாவட்ட எழுத்தாளர்கள்
புதுமைக் குரல் (சிற்றிதழ்)
புதுமைக்குரல் கொழும்பிலிருந்து, 1966ம் ஆண்டு முதல் ஆரம்பத்தில் மாத இதழாக வெளிவந்து பின்பு மாதத்துக்கு இருமுறையாக வெளிவந்த ஓர் இதழாகும்.
பணிக்கூற்று
ஈழம்வாழ் இஸ்லாமியரின் இலட்சிய உரிமைக்குரல்
உள்ளடக்கம்
இலங்கை முஸ்லிம் எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினாவிடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன. பகுப்பு:ஈழத்து சஞ்சிகைகள் பகுப்பு:இலங்கை இசுலாமியத் தமிழ் இதழ்கள் பகுப்பு:இசுலாமிய தமிழ் இதழ்கள்
வீ. ப. கா. சுந்தரம்
முனைவர் '''வீ. ப. கா. சுந்தரம்''' (செப்டம்பர் 5, 1915 – மார்ச் 9, 2003) மதுரையில் உள்ள பசுமலையில் வாழ்ந்தவர். மதுரையிலும், திருச்சிராப்பள்ளியிலும் தங்கி தமிழாய்வுப்பணிகளில் ஈடுபட்டிருந்தார். இவர் இயற்றிய தமிழிசைக் கலைக்களஞ்சியம் நான்கு தொகுதிகள் பாரதிதாசன் பல்கலைக்கழகத்தால் வெளியிடப்பட்டுள்ளது.
வாழ்க்கைக் குறிப்பு
சுந்தரம் மதுரை மாவட்டம் உத்தமபாளையத்துக்கு அருகே உள்ள கோம்பை என்னும் ஊரில் வீ. பரமசிவம்பிள்ளை, காமாட்சி ஆகியோருக்குப் பிறந்தவர். இளமையில் நாடகம் பார்ப்பதிலும், பாடல்கள் பாடுவதிலும் நாட்டம் கொண்டவர். இவர் சென்னைப் பல்கலைக்கழகத்தில் தமிழ் வித்துவான், தமிழ் முதுகலைப் பட்டங்கள் பெற்றார். மதுரை காமராசர் பல்கலைக்கழகத்தில் பழந்தமிழ் இலக்கியத்தில் "இசையியல்" என்னும் தலைப்பில் ஆய்வுசெய்து முனைவர் பட்டம் பெற்றார். பட்டப்படிப்பின் பின்னர் மதுரையில் பசுமலை ஆசிரியப் பயிற்சிப் பள்ளியின் தலைமை ஆசிரியராகப் பதினேழு ஆண்டுகள் பணிபுரிந்தார். பின் மதுரை அமெரிக்கன் கல்லூரியில் தமிழ்ப் பேராசிரியராகப் பணிபுரிந்து ஓய்வுபெற்ற பின் மதுரையிலுள்ள அரசரடி இறையியல் கல்லூரியில் மேல்நாட்டு மாணவர்களுக்கு இசையும், கருவி இசையும் பயிற்றுவித்தார். மதுரை பசுமலையில் குடும்பத்தினருடன் வாழ்ந்து வந்தார்.
மதுரைப் பசுமலையில் வாழ்ந்தபொழுது நாவலர் சோமசுந்தர பாரதியாரிடம் ஐந்தாண்டுகள் தொல்காப்பியத்தையும், சங்க இலக்கியத்தையும் கற்றார். மதுரையில் வாழ்ந்த சி. சங்கரசிவனார் என்னும் இசையறிஞரிடம் இசையியல், காலக்கணக்கியல், கஞ்சிரா முழக்கம் பற்றிப் பத்தாண்டுகளுக்கும் மேலாகப் பயின்றார்.
எழுத்து
வீ.ப.கா.சுந்தரம் பல நிறுவனங்களில் பணிபுரிந்தார். பற்பல ஊர்களில் நடைபெறும் இசை ஆய்வரங்குகளில் உரையாற்றினார். ஆய்வுக்கட்டுரைகள் எழுதினார். மதுரை காமராசர் பல்கலைக்கழகத்தில் சில ஆண்டுகள் இசை ஆய்வு அறிஞராகப் பணியாற்றினார். தமிழிசைவளம் என்னும் இவரது கட்டுரைத் தொகுப்பு பல்கலைக்கழக வெளியீடாக வெளிவந்தது.
பாரதிதாசன் பல்கலைக்கழகத்தில் பணியாற்றிய போது, "தமிழிசைக் கலைக்களஞ்சியம்" என்னும் தொகுப்பு நூலை நான்கு பாகங்களாக வெளியிட்டார். இந்நூலை ஆக்குவதற்காக பன்னிரண்டு ஆண்டுகள் செலவழித்தார். மொத்தம் 2232 சொற்களும், பல ஆயிரம் கிளைச்சொற்களும் இநூலில் விளக்கப்பட்டுள்ளன.
பாரதிதாசன் பல்கலைக்கழகப் பணி நிறைவடைந்ததும், மதுரையில் பசுமலையில் இசையாய்வுகள் நிகழ்த்திவந்தார்.
இசைத்துறைப் பங்களிப்பு
புல்லாங்குழல் இசைப்பதில் இவர் வல்லவர். புல்லாங்குழல் தமிழரின் முதல் இசைக்கருவி என்பதும் முல்லைப் பண்ணே முதல் பண் எனவும் நிறுவினார். தாளக் கருவிகளை முழக்குவதில் ஈடுபாடு கொண்டவர்.
சில இசையாய்வு முடிவுகள்
வீ.ப.கா.சுந்தரம் அவர்கள் இசையாய்வு குறித்துப் பல நூல்களை எழுதியுள்ளார். பல கட்டுரைகளை வரைந்துள்ளார். பல ஆய்வரங்குகளில் உரை நிகழ்த்தியுள்ளார்.
மறைவு
முறம்பு என்னும் ஊரில் அமைந்திருந்த பாவாணர் கோட்டத்தில் உரை நிகழ்த்தி வந்த சில நாளில் 2003 மார்ச் 9 இல் இவர் காலமானார். அவரது உடல் பசுமலையில் உள்ள கல்லறைத் தோட்டத்தில் அடக்கம் செய்யப்பட்டது.
மேற்கோள்கள்
பகுப்பு:தமிழறிஞர்கள் பகுப்பு:தமிழிசை ஆய்வாளர்கள் பகுப்பு:1915 பிறப்புகள் பகுப்பு:2003 இறப்புகள் பகுப்பு:தமிழ்க் கலைக்களஞ்சியத் தொகுப்பாளர்கள்
லிடியா கிரீன்வே
லீடியா கிரீன்வே (Lydia Greenway, பிறப்பு: ஆகத்து 6 1985), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 10 தேர்வுத் துடுப்பாட்டப் போட்டிகளிலும், 84 ஒருநாள் பன்னாட்டுத் துடுப்பாட்டப் போட்டிகளிலும்,  33  பெண்கள் இருபதுக்கு - 20   போட்டிகளிலும் கலந்து கொண்டுள்ளார். 2003 - 2011 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1985 பிறப்புகள் பகுப்பு:வாழும் நபர்கள்
புது விடியல் (சிற்றிதழ்)
புது விடியல் என்பது 1980களில் வெளியான ஒரு தமிழ்ச் சிற்றிதழ் ஆகும். இது தமிழ்நாட்டின், கும்பகோணத்தில் இருந்து வெளிவந்ததது. இதை ''பழ. ராதாக்கண்ணன்'' என்பவர் வெளியிட்டார்.
புது விடியல் இதழானது 1984 செப்டம்பர் முதல் கும்பகோணத்தில் இருந்து வெளியானது. சமூக நோக்குடன் பல சிக்கல்களையும் ஆராயும் கட்டுரைகள், கதைகள், கவிதைகள் வெளியிடப்பட்டன. முன்னணி எழுத்தாளரான கரிச்சான் குஞ்சு அவன் கதை என்ற சுவையான தொடர் கதை ஒன்றை இதில் எழுதியுள்ளார்.
குறிப்புகள்
பகுப்பு:தமிழ்நாட்டுத் தமிழ் இதழ்கள் பகுப்பு:சிற்றிதழ்கள் பகுப்பு:நின்று போன தமிழ் இதழ்கள்
புதுவை ஒளி ஓசை (சிற்றிதழ்)
புதுவை ஒளி ஓசை இந்தியா காரைக்காலிலிருந்து 1986ம் ஆண்டில் வெளிவந்த ஒரு இசுலாமிய மாத இதழாகும்.
உள்ளடக்கம்
தமிழ் முஸ்லிம் ஒருவரால் நடத்தப்பட்ட இவ்விதழில் செய்திகளும், இலக்கிய ஆக்கங்களும், செய்தி விமர்சனங்களும், விளக்கவுரைகளும் இடம்பெற்றிருந்தன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
எல்லைநாயக்கன்பட்டி விஸ்வநாத சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதசுவாமி, காமாட்சி அம்பாள் சன்னதிகளும், விநாயகர், சுப்பிரமணியர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேக்கல்
top|thumb|200x200px|பேக்கல் கோட்டை பேக்கல் (Bekal) என்பது கேரள மாநிலத்தில் காசர்கோடு மாவட்டத்திலுள்ள பள்ளிக்கரை கிராமத்தில் அமைந்திருக்கின்ற ஒரு கடலோரப் பகுதி ஆகும். மாவட்டத்தின் முதன்மையான பொழுதுபோக்கிடங்களில் ஒன்றாகவும் இது விளங்குகின்றது. பேக்கல் காசர்கோடு நகரத்திலிருந்து 14 கி.மீ தெற்கில் அமைந்திருக்கின்றது. பேக்கல் என்ற பதம், வலிய குளம் (பலிய குளம்) என்ற சொல்லிருந்து உருவானதாக புகழ்பெற்ற கன்னட எழுத்தாளர் ராமநாயக் கருதுகின்றார். இப் பெயரே பேக்குளம் என்றாகி பின்னர் பேக்கல் என்றாக உருமாறியதாக இருக்கும் எனக் கருதப்படுகின்றது.
பேக்கல் கோட்டை கேரளத்தின் மிகப் பெரிய கோட்டைகளில் ஒன்றாகும். திட்டமிட்டு வடிவமைக்கப்பட்டதாகவும் இது விளங்குகின்றது. கோட்டையில் நின்று கடற்கரையின் அழகை கண்டு ரசிக்கவும், அதன் வனப்பைக் காணவும் பெருமளவிலான சுற்றுலாப் பயணிகள் இங்கு வருகிறார்கள். கேரளத்தின் மிக முக்கியமான சுற்றுலா தலங்களில் ஒன்றாக இது இன்று மாற்றம் கண்டிருக்கின்றது. இக் கோட்டைக்குள் காணப்படும் படிகள் ஒரு சுரங்கத்தைச் சென்றடைந்து, அது அரபிக் கடலைத் தடுக்கின்ற மதிலிற்கு அப்பால் போய் இணைகின்றது. கடலருகே கோட்டையில் அமைந்திருக்கும் வட்டமான கோட்டைச் சுவர் கடலில் இறங்குமுகமாக கட்டப்பட்டிருக்கின்றது. பிரபல தமிழ்த் திரைப்படமான பம்பாயில் வருகின்ற புகழ்பெற்ற உயிரே... என்ற திரைப்பாடல் இக் கோட்டையிலேயே படமாக்கப்பட்டது என்பதும் குறிப்பிடத்தக்கது.
குறிப்புகள்
பகுப்பு:காசர்கோடு மாவட்டத்தில் உள்ள ஊர்களும் நகரங்களும் பகுப்பு:கேரளக் கோட்டைகள்
நான்காம் கசபன்
பணிகள்
இவன், அனுராதபுரத்திலிருந்த மகா விகாரை, அபயகிரி விகாரை போன்றவற்றுக்கும், மகியங்கனை விகாரைக்கும் பல திருப்பணிகளைச் செய்துள்ளதுடன் நிலக்கொடைகளையும் அளித்துள்ளான். இவனுடைய காலத்தில், அரச குடும்பத்தினர் பலரும், அமைச்சர்களும் புத்த மத நிறுவனங்களுக்குத் திருப்பணிகளைச் செய்துள்ளனர். இவ்வாறு திருப்பணிகளைச் செய்தவர்களில் அமைச்சர் சோழராஜா, முதன்மை எழுத்தர் சேனன், படைத் தலைவன் இலங்க சேனன் ஆகியோரின் பெயர்கள் குறிப்பிடப்பட்டுள்ளன. குறிப்பாக இலங்க சேனன் புத்த மத நிறுவனங்களுக்குச் செய்த பணிகள் குறித்து மகாவம்சம் விதந்துரைக்கிறது.
குழப்பம்
நான்காம் கசபன் காலத்தில் துணையரசனாக இருந்த கசபனின் (பின்னாளின் ஐந்தாம் கசபன் என்னும் பெயரில் அரசனானவன்) மகனும் ரோகணத்தின் ஆளுனராக இருந்தவனுமான மகிந்தன் அனுராதபுரத்தைக் கைப்பற்றுவதற்காகப் படையுடன் வந்து குழப்பம் விளைவித்ததாகத் தெரிகிறது. அவனது தந்தை கசபனை அனுப்பி மகிந்தனை அமைதிப்படுத்திய அரசன், அவனுக்குத் தன் மகளை மணமுடித்து வைத்து அவனை அடக்கினான்.
இறப்பு
ஏறத்தாழ 17 ஆண்டுகள் ஆட்சியில் இருந்த இம்மன்னன் 904 ஆம் ஆண்டு காலமான பின்னர் ஐந்தாம் கசபன் ஆட்சிக்கு வந்தான்.
இவற்றையும் பார்க்கவும்
பகுப்பு:அனுராதபுர மன்னர்கள்
பிப்ரவரி 14 (திரைப்படம்)
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2005 தமிழ்த் திரைப்படங்கள் பகுப்பு:பரத்வாஜ் இசையமைத்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:பரத் நடித்த திரைப்படங்கள்
வாய்வழிப் பாலுறவு
150px|thumb|right|ஆண்குறியை சப்பும் பெண்
வாய்வழிப் பாலுறவு அல்லது வாய்வழிப் புணர்ச்சி (ஆங்கிலம்:Oral sex) என்பது வாய், நாக்கு என்பவற்றைப் பயன்படுத்திப் பாலுறுப்புக்களைத் தூண்டும் பாலியற் செயற்பாடாகும். இது பாலுறவின் முன்னரான அல்லது பின்னரான பாலியற் செயற்பாடாகவோ அல்லது புணர்ச்சிப் பரவசநிலையை எய்துவதற்கான செயற்பாடாகவோ இருக்கலாம். வாய்வழிப் புணர்ச்சியில் விந்துப் பாய்மம் அல்லது யோனிப் பாய்மம் உள்ளெடுக்கப்படுவது ஒரு பகுதியாக இருக்கலாம். ஆனால் இவ்வாறு உள்ளெடுப்பது மட்டும் வாய்வழிப் பாலுறவாகக் கருதப்படுவதில்லை. வாய்வழிப் பாலுறவினைப் புணர்ச்சி அல்லது முழுமையான பாலுறவாகப் பலரும் கருதுவதில்லை.
நேர்பாலுறவிலும் எதிர்பாலுறவிலும் வாய்வழிப் புணர்ச்சி இடம்பெறுவதுண்டு. இதனால் கருத்தரிக்க வாய்ப்பில்லையாதலால் கர்ப்பத்தைத் தவிர்க்க விரும்பும் எதிர்ப்பாலுறவாளர்களால் பின்பற்றப்படுகிறது. ஆயினும் இது பாதுகாப்பான பாலுறவு அல்ல.
வெளியிணைப்புகள்
பகுப்பு:பாலியல் நிலைகள்
ஹெர்பர்ட் ஹார்கிரிவ்ஸ்
ஹெர்பர்ட் ஹார்கிரிவ்ஸ்  (Herbert Hargreaves , பிறப்பு: மார்ச்சு 22 1913, இறப்பு: செப்டம்பர் 29 1990),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 முதல்தர துடுப்பாட்டப் போட்டிகளில் கலந்து கொண்டுள்ளார். 1934-1938 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹெர்பர்ட் ஹார்கிரிவ்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 28, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1913 பிறப்புகள் பகுப்பு:1990 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:1912 பிறப்புகள்